***GULIM***

*Bugun men qo’lingga dilimni tutdim,*

*Erta-kech ko’z tikib, yo’lingni kutdim.*

*Vaslingni sog’inib, qonlarni yutdim,*

*Afsuski sen buni bilmading gulim.*

*G’azallar bitardim sening shoningga,*

*Yo’latmas edimku yelni yoningga.*

*Jonimni qo’shardim shirin joningga,*

*Qalbimning malagi bo’lmading gulim.*

*Sevgimni saqlardim pinhona dilda,*

*Hech qachon oshkora etmasdim tilde.*

*Bir seni o’ylardim, har o’tgan yilda,*

*Sen menga hech vafo qilmading gulim.*

*Tunlari uxlamay seni o’ylardim,*

*Kunduzi hayolan senga bo’ylardim.*

*Onamga har doim seni so’ylardim,*

*Sen meni nazarga ilmading gulim.*

*Bu mag’rur qaddimni tog’dek tutardim,*

*Tildagi sevgimni dilga yutardim.*

*Ajal jon olguncha seni kutardim,*

*Qalbimni armonga to’ldirding gulim.*

*Sevgingni zarlarga sotib ketdingku,*

*Qalbingdan o’chirib otib ketdingku.*

*Ko’nglimning tubiga botib ketdingku,*

*Dildagi yaramni tig’lading gulim.*