***TUSHLARIMGA KIRIB KETING***

*Sizni sevdim visolingiz armon bo’ldi,*

*Qalbimni dard alamlardan ozod eting.*

*Muhabbatning borligi ham gumon bo’ldi,*

*Hech bo’lmasa tushlarimga kirib keting.*

*Hayolimni jamolingiz dog’lab turar,*

*Ko’nglimdagi ishq otashin cho’g’lab turar.*

*Faqatgina shu tush bizni bog’lab turar,*

*Hech bo’lmasa tushlarimga kirib keting.*

*Sog’inchlarim ko’zlarimga to’lDirdi yosh,*

*Osmon yiroq, yer qattig’u ko’ksingiz tosh.*

*Kelsangiz bas, bag’ringizga qo’yardim bosh,*

*Hech bo’lmasa tushlarimga kirib keting.*

*Qo’lim yetmas, osmondagi oylardasiz,*

*Siz men uchun oqib ketgan soylardasiz.*

*Ko’rgim kelar vaslingizni qaylardasiz?*

*Hech bo’lmasa tushlarimga kirib keting.*

*Yuragimga oshno bo’ldi alam qayg’u,*

*Endi menga yolg’on sevgi, ertak tuyg’u.*

*Mangu uxlay, tark etmasin meni uyqu,*

*Hech bo’lmasa tushlarimga kirib keting.*