***BEVAFOGA ZORMISAN***

*Dilginamga bitmas hazon, otib ketdingmi gulim,*

*To’lgan oydek bo’lib yolg’on, botib ketdingmi gulim.*

*Errtayu kech tinchlik bermas, menga birgina savol,*

*Yo qadrimni etib arzon, sotib ketdingmi gulim.*

*Tikan gulni suygan dilim, hali hamon bormisan,*

*Armonlarga ko’ksing tilim, bevafoga zormisan.*

*Nigohingda tunda oyu, kunduz quyosh kulardi,*

*Kulguchingdan toshqin soyu, bor anhorlar to’lardi.*

*Bilib-bilmay dilginangni, ranjitib qo’ysam nogoh,*

*Kipriklaring kamon-yoyu, ko’zlaring nam bo’lardi.*

*Sensiz o’tgan kunim o’lim, senchi baxtiyormisan,*

*Sen tomonga yetmas qo’lim, bevafoga zormisan.*

*Goh oshkora, goh yashirin, sen haqingda o\ylayman,*

*Yulduzlarga shirin-shirin, visolingni so’ylayman.*

*Goh tunlari tushlarimda, ko’rib qolsam yuzingni,*

*Bilolmasdan bu tush sirin, Suratingga bo’ylayman.*

*Atirguldek nozik nihol, chertilmagan tormisan,*

*Qalbim qiynar bir o’y savol, bevafoga zormisan*