***BEVAFOGA DIL BERMANG ASLO***

*Istagim shu seviling suying,*

*Sof qalbingiz topmasin jafo,*

*Mard insonning ishqida kuying,*

*Bevafoga dil bermang aslo.*

*Yaratganga, tangri xudoga,*

*Bir siz uchun joni fidoga.*

*Ko’ngil qo’ying shoxu gadoga,*

*Bevafoga dil bermang aslo.*

*Bu hayotdan to’yib qolarsiz,*

*Ko’ksingizni o’yib qolarsiz.*

*Dil bersangiz kuyib qolarsiz,*

*Bevafoga dil bermang aslo.*

*Parvonaman deydi Yolg’ondan,*

*Yiroq emas qalbi gumondan.*

*Men o’rgilay, sizdek insondan,*

*Bevafoga dil bermang aslo.*

*Ishqingizni hazonga belar,*

*Qalbingizni armonga belar.*

*Umringizni yolg’onga belar,*

*Bevafoga dil bermang aslo.*

*Dilingizni sehirlab ketar,*

*Baxtingizni o’g’irlab ketar.*

*Yurakka dard muhirlab ketar,*

*Bevafoga dil bermang aslo.*

*Qadringizni bozorda sotgan,*

*Mehringizni tuproqqa otgan,*

*Tubanlikka ko’milgan, botgan,*

*Bevafoga dil bermang aslo.*

*Sog’inchlarda o’rtanmang, kuymang,*

*Bevafo deb qalbingiz o’ymang.*

*So’zlarimni yomonga yo’ymang,*

*Bevafoga dil bermang aslo.*

*Farishtam deb erkalasa ham,*

*Sizga cheksiz baxt tilasa ham.*

*Sochingizni ming silasa ham,*

*Bevafoga dil bermang aslo.*

*Sizni aslo sevmaydi ular,*

*Ustingizdan Ming qotib kular,*

*Inson qadrin toptaydi bular,*

*Bevafoga dil bermang aslo.*