***ARMON SEVGIM***

*Ishq bog’ining tor yo’llari tikon ekan,*

*Chin oshiqqa dil bergani armon ekan.*

*Men qanchalar sevar edim bir go’zalni,*

*U ham meni sevganlari yolg’on ekan.*

*Kechalari tushda uni ko’rar edim,*

*Muhabbatim gullariga o’rar edim.*

*Qayta-qayta sevgim aytib qulog’iga,*

*Sen ham meni deysanmi deb so’rar edim.*

*U dilimni o’zi bilan olib ketdi,*

*Zor qalbimni ishq o’tiga solib ketdi.*

*Jur’at qilib aytolmagan dil so’zlarim,*

*Yuragimning tub-tubida qolib ketdi.*

*Ishonardim uning har bir so’zlariga,*

*Bir boqib nur ko’rar edim ko’zlariga.*

*Uchratganda birinchibor evoh uni,*

*Maftun bo’lib qolgan edim so’zlariga.*

*Shundan beri yuragimda halovat yo’q,*

*Go’zallarda sevgisiga sadoqat yo’q.*

*Nahotki men uni butkul yo’qotdima,*

*O’yin ekan taqdir unda adolat yo’q.*

*Kulib turgan baxt quyoshim botib ketdi,*

*Gulim meni mol-dunyoga sotib ketdi.*

*Jon so’rasa jonimni ham berar edim,*

*Afsuski u meni o’tga otib ketdi.*

*Ko’zlarimga endi yomg’ir ilinmoqda,*

*Yurak-bag’rim xijronlarga tilinmoqda.*

*Ikkimizni ayro qilgan ayriliqning,*

*Azoblari soat sayin bilinmoqda.*

*Uni menda ko’ngli bor deb bilar edim,*

*Mayin-mayin sochlarini silar edim.*

*Va’dasida turganida o’zim uni,*

*Dunyodagi eng baxtli qiz qilar edim.*

*Bugun menga yorug’ dunyo tordir endi,*

*Muhabbatim bir go’zalga xordir endi.*

*Ko’ngil qo’yib jondan ortiq suyganimning,*

*Bir vafoli o’zga yori border endi.*

*Samolardan izlaganim shu qiz edi,*

*Yulduzlarga so’zlaganim shu qiz edi.*

*Dunyodagi hech bir go’zal unga yetmas,*

*Osmonimda porlab turgan yulduz edi.*

*Yuragjimga dard-alamlar to’lib borar,*

*Qalbimdagi umid gulim so’lib borar.*

*Va’dasida turolmagan qalam-qoshim,*

*Mana bugun oydek kelin bo’lib borar.*

*Boyning qizi meni ko’zga ilmadilar,*

*Unga bo’lgan chin sevgimni bilmadilar.*

*O’zimdanda ko’proq unga ishonardim,*

*Lek afsus u menga vafo qilmadilar.*