***NEGA QAYTDING UNUTGANIMDA***

*Yuragimni ovutganimda,*

*Sendan ko’ngil sovutganimda.*

*Qalbimga o’t yoqib ketganding,*

*Nega qaytding unutganimda.*

*O’tmishimni yodimga solib,*

*Yana bir bor hayolim olib,*

*Bo’lmasmidi ketsang yo’qolib,*

*Nega qaytding unutganimda.*

*Dard alamlar dildan ketganda,*

*Kuygan bag’rim toshdek qotganda.*

*Ko’zlarimning yoshi bitganda,*

*Nega qaytding unutganimda.*

*Yuragimdan isming o’chgandi,*

*Hayolimdan rasming o’chgandi.*

*Ko’z oldimdan jisming o’chgandi,*

*Nega qaytding unutganimda.*

*Azoblarga otib ketganding,*

*Parvo qilmay o’tib ketganding.*

*Yod qo’yniga botib ketganding,*

*Nega qaytding unutganimda.*

*Senga baxtlar tilab qolgandim,*

*O’z ko’ksimni tig’lab qolgandim.*

*Ortingdan zor yig’lab qolgandim,*

*Nega qaytding unutganimda.*

*Oh ishqingda alamlar yutib,*

*Bevafo deb g’azallar bitib.*

*Tashlar edim ba’rini yirtib,*

*Nega qaytding unutganimda.*