***SEVGILIM***

*Egilmagan g’o’r boshimni o’zing egib ketding-ku,*

*Ko’zlarimdan ko’z yoshimni bugun to’kib ketding-ku.*

*Ertayu kech yo’llaringda Sarson etib meni zor,*

*So’lmas qilib dilimga ishq gulin ekib ketding-ku.*

*Dilginamga dard-alamlar to’ldi netay jonginam,*

*Senga bo’lgan tuyg’ularim o’ldi netay jonginam.*

*Kecha-kunduz hayolimda tinmay seni o’ylardim,*

*Qo’llarimda ishqim xazon bo’ldi netay jonginam.*

*Gulim, seni jondan ortiq sevgan edim bilmading,*

*Yuragimda ajib bir xis tuygan edim bilmading.*

*Jon so’rasang bu jonimni senga fido aylardim,*

*Devonavor majnun sifat kuygan edim bilmading.*

*Sog’inchlarim o’rtab meni hargiz jonim olmoqda,*

*Xijronlaring yuragimga o’chmas olov solmoqda.*

*Sensiz menga kerak emas bu dunyoning rohati,*

*Sevgi degan so’zdan bugun ko’nglim qolib bormoqda.*

*Hayolimni o’g’irlabon olib ketding yurakni,*

*Sensiz chekkan azoblarim tutib ketdi falakni.*

*Bir ko’rishda yoqqan edi oydan go’zal yuzlaring,*

*Uchratmagan edim avval senday go’zal malakni.*

*Visolingni qumsab yonar zor yuragim bilmaysaan,*

*Ishq deb yonib-kuyganimga sira parvo qilmaysan.*

*Ko’zda uyqu yo’qdir aslo bedor o’tar tunlarim,*

*Bag’ri toshsan netay meni birbor ko’zga ilmaysan.*