Bugun to’yib-to’yib yig’ladim,

Ko’zlarimda qolmadi ko’z yosh.

Ko’ksimni ming o’yib tig’ladim,

Tugab bitdi tog’lardek bardosh.

Nega endi hayot be shafqat,

Mazlumlarni qiynaydi faqat.

Bir go’zalga ko’ngil bog’ladim,

Shu qiz edi qalbimga sirdosh.

Armonlarga aylandi yorim,

Qo’shiq bo’lib kuylandi yorim.

Dil bog’lagan edim o’ziga,

Izhorimni aytmay yurardim,

Maftun bo’lib shirin so’ziga,

Tushlarimda uni ko’rardim.

Hayolimdan ketmasdi ismi,

Ismiga ham mos edi jismi.

To’ymas edim boqib ko’ziga,

Yulduzlardan uni so’rardim.

Armonlarga aylandi yorim,

Qo’shiq bo’lib kuylandi yorim.

Boqishlari aqlim olardi,

Ayrilardim aqlu hushimdan.

Tushlarimda har kun kelardi,

Ketmasaydi aslo tushimdan.

Ushlab olib to’yib quchardim,

Qanot qoqib ko’kga uchardim.

Bir kun kelib yorim bo’lardi,

Judo etdi taqdir qushimdan.

Armonlarga aylandi yorim,

Qo’shiq bo’lib kuylandi yorim.