***O’ZBEKISTON***

*Onam kabi jondan aziz odam o’zing,*

*Qalbimdagi torim o’zing, nolam o’zing.*

*Ta’rifingga so’z topolmay, qalam yig’lar,*

*Jahon ichra qiyosi yo’q olam o’zing.*

*Shirin jonim faqat senga bo’lsin qurbon,*

*Baxtimizga omon bo’lgin o’zbekiston.*

*Ariqlaring zilol suvga to’lib oqar,*

*Tongda quyosh sekin-asta kulib boqar.*

*Keksalarning tillarida shukronalik,*

*Bu go’zallik barchamizga birdek yoqar.*

*Ozod va xur obod o’lkam jannatmakon,*

*Baxtimizga omon bo’lgin o’zbekiston.*

*Qancha ming yil dovonlardan o’tgan elsan,*

*Daholarni o’z kaftida tutgan elsan.*

*Boshginangga yov kelsa ham umid uzmay,*

*Toqat bilan yorug’ kunni kutgan elsan.*

*Bugun mana keldi o’shal davru-davron,*

*Baxtimizga omon bo’lgin o’zbekiston.*

*Mehnatsevar bunday elat qo’nim bilmas,*

*Sodda dil xalq yovni hamki g’anim bilmas.*

*Bobolardan ibrat olgan aziz dehqon,*

*Ertayu kech charchamas hech tinim bilmas.*

*Ular sabab dalalarda uyum xirmon,*

*Baxtimizga omon bo’lgin o’zbekiston.*

*Qorli-qorli tog’ ko’targan kuragida,*

*Shijoatni kko’rdim yoshlar ko’kragida.*

*Vatan ishqi birla yonar bugun ular,*

*Bobolarning qoni oqar yuragida.*

*O’sib-unib ulg’aymoqda yosh navqiron,*

*Baxtimizga omon bo’lgin o’zbekiston.*