***JANNATDAGI YO’LDOSHIM***

*Men dunyoni kezib darbadar,*

*Topolmadim sizdek mo’tabar.*

*Siz borsizki yorug’ osmonim,*

*Men baxtliman qarang naqadar.*

*Jannatdagi yo’ldoshim onam,*

*Kulib turgan quyoshim onam.*

*Yodga olay yoshlik onimni,*

*Olardingiz doim yonimni.*

*Bir kechalik allangiz uchun,*

*Yetarmikan bersam jonimni.*

*Jannatdagi yo’ldoshim onam,*

*Kulib turgan quyoshim onam.*

*Ne topsangiz menga tutgansiz,*

*Goh meni deb alam yutgansiz.*

*Yarim tunda kechikib kelsam,*

*Uxlamasdan meni kutgansiz.*

*Jannatdagi yo’ldoshim onam,*

*Kulib turgan quyoshim onam.*

*Ko’zlarimga tor bo’lib jahon,*

*G’azablarim tutsa nogahon.*

*Shaytonga hay bergin deb aytgan,*

*Siz emasmu ayting onajon,*

*Jannatdagi yo’ldoshim onam,*

*Kulib turgan quyoshim onam.*