***UYLANAMAN DUGONANGIZGA***

*Sevgimni rad etgan go’zal qiz,*

*Qalbimga dard bitgan go’zal qiz.*

*Dilim yoqib ketgan go’zal qiz,*

*Uylanaman dugonangizga.*

*Ko’rib hayron qolarsiz birkun,*

*To’yimizga kelarsiz birkun.*

*Kimligini bilarsiz birkun,*

*Uylanaman dugonangizga.*

*Armonlarda kuydurib sizni,*

*Joningizdan to’ydirib sizni.*

*O’zgalarga suydurib sizni,*

*Uylanaman dugonangizga.*

*Muhabbatga fido bo’larsiz,*

*Ishq yo’lida gado bo’larsiz.*

*Yonib-yonib ado bo’larsiz,*

*Uylanaman dugonangizga.*

*Yo’llarimiz bunchalar yiroq,*

*Sizni sevdim, ammo, lek biroq,*

*Qalbingizga to’ldirib firoq,*

*Uylanaman dugonangizga.*

*Sizdek u ham go’zal, maftunkor,*

*Qalbi toza, chindan beg’ubor.*

*Uzulmagan guldek xokisor,*

*Uylanaman dugonangizga.*