***SAMARQANDGA KUYOV BO’LAMAN***

*Samarqandlik go’zal oy jamol,*

*Netay, sizga ko’ngil qo’ydim men.*

*Sochingizni o’ynaydi shamol,*

*Faqatgina sizni suydim men.*

*Bir ko’rishda shaydo etdingiz,*

*Qalbimda ishq paydo etdingiz.*

*Olib qochar siz tomon hayol,*

*Ishqingizda yomon kuydim men.*

*Men so’zidan qaytmas bolaman,*

*Samarqandga kuyov bo’laman.*

*Yuzingizga termulib asta,*

*Birdam hayol surgim keladi.*

*Quchoq-quchoq gul tutib dasta,*

*Qo’l ushlashib yurgim keladi.*

*Goh ko’rmasam kunim o’tmaydi,*

*Bedor bo’lib, tunim o’tmaydi.*

*Sog’inarman sizni birpasta,*

*Chexrangizni ko’rgim keladi.*

*Rozi bo’ling, o’zim olaman,*

*Samarqandga kuyov bo;laman.*

*Farg’onamga oydek farishta,*

*Kelin bo’lib tusharsiz birkun.*

*Xonadonim etib sarishta,*

*To’lin bo’lib tusharsiz birkun.*

*Ishq nomalar bitdim siz uchun,*

*Farg’onadan ketdim siz uchun.*

*Tirgak berib menga har ishda,*

*Mamnun bo’lib tusharsiz birkun.*

*Qalbingizga olov solaman,*

*Samarqandga kuyov bo;laman.*