***BIR O’ZINGNI KO’RGIM KELYAPTI***

*Hayolimdan ketmas surating,*

*Ko’z oldimda aksing siyrating.*

*Kerak emas zebu ziynating,*

*Bir o’zingni ko’rgim kelyapti.*

*Sog’inchlarda o’rtanar jonim,*

*Yulduzsizdir go’yo osmonim.*

*Qalbimdagi tanho insonim,*

*Bir o’zingni ko’rgim kelyapti.*

*Olloh to’kin qilsin baxtingni,*

*Qo’zg’atmasin dildan ahdingni.*

*Besh daqiqa ajrat vaqtingni,*

*Bir o’zingni ko’rgim kelyapti.*

*Vasling qumsab tunlar bedorman,*

*Ishq dardida kuygan bemorman.*

*Bahra olay birzum diydordan,*

*Bir o’zingni ko’rgim kelyapti.*

*Yor firog’ing kuydirar meni,*

*Jon-jonimdan to’ydirar meni.*

*Nigohlaring suydirar meni,*

*Bir o’zingni ko’rgim kelyapti.*

*Begonalar etma o’zingdan,*

*Parvonalar etma izingdan.*

*Men bo’salar olay yuzingdan,*

*Bir o’zingni ko’rgim kelyapti.*