***QIZLAR YOMON BO’LIB KETYAPTI***

*Or-nomusni bir chetga surgan,*

*Qoq peshinda uyqudan turgan.*

*Yarmi ochiq kiyinib yurgan,*

*Qizlar yomon bo’lib ketyapti.*

*Tik boqadi ota ko’ziga,*

*Quloq solmas, ona so’ziga.*

*Oro berib bugun o’ziga,*

*Qizlar yomon bo’lib ketyapti.*

*Yuzlarida ibo qolmadi,*

*Ko’zlarida vafo qolmadi.*

*So’zlarida xayo qolmadi,*

*Qizlar yomon bo’lib ketyapti.*

*O’zbekona zuxrolar qani?*

*Anvar suygan ra’nolar qani?*

*To’marisdek siymolar qani?*

*Qizlar yomon bo’lib ketyapti.*

*Jilpillaydi yigit qoshida,*

*Ro’moli yo’q hatto boshida.*

*Balog’atga yetgan yoshida,*

*Qizlar yomon bo’lib ketyapti.*

*Hech omadi chopmagan o’sha,*

*O’z baxtini topmagan o’sha.*

*Onasi ham o’pmagan o’sha,*

*Qizlar yomon bo’lib ketyapti.*

*Osmonlarga uchib hayoli,*

*Bo’yalmoqda guldek jamoli.*

*Kirib kelib shayton shamoli,*

*Qizlar yomon bo’lib ketyapti.*

*Shim kiyib tor yurarlar arang,*

*Qulog’ida quloqchin garang.*

*O’zgarmoqda zamonga qarang,*

*Qizlar yomon bo’lib ketyapti.*

*Tariflab ming bitilgan g’azal,*

*Oshiqlarin aylagan kasal.*

*Ertakdagi parivash go’zal,*

*Qizlar yomon bo’lib ketyapti.*

*Parvonaman demang yigitlar,*

*Devonaman demang yigitlar.*

*Birkuni pand yemang yigitlar,*

*Qizlar yomon bo’lib ketyapti.*

*Osmonlarda yagona bo’lgan,*

*Yulduzlarga dugona bo’lgan.*

*Lek bizlarga begona bo’lgan,*

*Qizlar yomon bo’lib ketyapti.*

*Bir ko’rishda farishta deysiz,*

*Saranjomu sarishta deysiz.*

*So’ng ortidan deysiz eh essiz,*

*Qizlar yomon bo’lib ketyapti.*

*Bir-biridan chiroyli ismi,*

*Ismiga mos emasmi jismi.*

*Internetda tarqalib rasmi,*

*Qizlar yomon bo’lib ketyapti.*

*Xuruj qilib yevropa sayli,*

*Unutildi shirin va layli.*

*So’zlarim chin emasdir, mayli,*

*Qizlar yomon bo’lib ketyapti.*

*Ba’zan uyga kelmas tunda ham,*

*Yurgan ekan qayda deb bolam,*

*Sho’rlik ona kutar ko’zda nam,*

*Qizlar yomon bo’lib ketyapti.*

*Bu haqiqat, ko’rdi o’z ko’zim,*

*Joningizga tegdimi so’zim.*

*Olloh sizga bersin ming to’zim,*

*Qizlar yomon bo’lib ketyapti.*

*Javobingiz yomon bo’lmadi,*

*Lek baribir ko’nglim to’lmadi.*

*Aytib-aytib tilim tolmadi,*

*Qizlar yomon bo’lib ketyapti.*