***OTA-ONA***

*Ey azizlar, aziz insonlar,*

*Uzoq-yaqin do’stu yoronlar.*

*Berilganda shunday imkonlar,*

*Onangizni qadriga yeting,*

*Otangizni ko’nglin shod eting.*

*Dilbandini gulim deganlar,*

*Ortimdagi yo’lim deganlar.*

*Bir boshga bir o’lim deganlar,*

*Onangizni qadriga yeting,*

*Otangizni ko’nglin shod eting.*

*Bolam deya tinim bilmaysiz,*

*Birzum bo’lsin qo’nim bilmaysiz.*

*Duo qilsa g’anim bilmaysiz,*

*Onangizni qadriga yeting,*

*Otangizni ko’nglin shod eting.*

*Yiqilsangiz Yelkadan suyar,*

*Yaxshi kunni to’ylarga qo’yar.*

*Dard cheksangiz alamda kuyar,*

*Onangizni qadriga yeting,*

*Otangizni ko’nglin shod eting.*

*Ajal eshik qoqqanda nogoh,*

*Qiyomatdan etganda ogoh.*

*Haqiqiy do’st, yagona panoh,*

*Onangizni qadriga yeting,*

*Otangizni ko’nglin shod eting.*

*Zarda qilib eshik yopasiz,*

*So’ng shoshilib ishga chopasiz..*

*Yo’qotsangiz qaydan topasiz,*

*Onangizni qadriga yeting,*

*Otangizni ko’nglin shod eting.*

*Ular quyosh misli samoda,*

*Kecha-kunduz tinmas duoda.*

*Bu beshkunlik o’tar dunyoda,*

*Onangizni qadriga yeting,*

*Otangizni ko’nglin shod eting.*

*Ko’nglingizga qaraydi doim,*

*Kuningizga yaraydi doim.*

*Panohida qo’llar xudoyim,*

*Onangizni qadriga yeting,*

*Otangizni ko’nglin shod eting.*

*Bir kun go’rga qo’yib kelasiz,*

*Ko’ksingizni o’yib kelasiz.*

*Dunyolardan to’yib kelasiz,*

*Onangizni qadriga yeting,*

*Otangizni ko’nglin shod eting.*

*Bir lahzalik o’tar bu dunyo,*

*Ortga boqmay ketar bu dunyo.*

*Sizdan shuni so’rar Nurillo,*

*Onangizni qadriga yeting,*

*Otangizni ko’nglin shod eting.*

*Elda aziz bo’lay desangiz,*

*Mangu yashab qolay desangiz.*

*Duosini olay desangiz,*

*Onangizni qadriga yeting,*

*Otangizni ko’nglin shod eting.*

*Birodarlar, Yoru do’stlarim,*

*Og’aynilar, qaro ko’zlarim.*

*Yodda tutib ushbu so’zlarim,*

*Onangizni qadriga yeting,*

*Otangizni ko’nglin shod eting.*

*Farishadek uyning to’rida,*

*Qalbingizning mehri qo’rida.*

*Omon bo’lsin bugun boride,*

*Onangizni qadriga yeting,*

*Otangizni ko’nglin shod eting.*

*G’animatdir, umri omonat,*

*Haqqiga ming qiling ibodat.*

*Ikki dunyo ko’rarsiz rohat,*

*Onangizni qadriga yeting,*

*Otangizni ko’nglin shod eting.*

*Yuragida anduh bo’lmasin,*

*Qalbi also dardga to’lmasin.*

*Yulduzingiz bevaqt so’lmasin,*

*Onangizni qadriga yeting,*

*Otangizni ko’nglin shod eting.*

*Sovuqchilik solib o’rtaga,*

*Oqibatni buzmang jo’rtaga.*

*Kech bo’lishi mumkin ertaga,*

*Onangizni qadriga yeting,*

*Otangizni ko’nglin shod eting.*