***UNUTMASDAN YASHAYMAN SENI***

*Visolingdan umidvor yurak,*

*Hamon sen deb urmoqda bedor.*

*Qalbimdagi ushalmas tilak,*

*Seni ko’rsam qaniydi birbor.*

*Gul yuzingga to’yib olardim,*

*Ko’ksingga bosh qo’yib olardim.*

*To’rt bo’lib ko’z, kutar jon halak,*

*Yo’llaringda bo’ldim intizor.*

*Sevolmading, sevmading meni,*

*Unutmasdan yashayman seni*

*Dilim dardga botib ketganda,*

*Qalbimdagi chirog’im eding..*

*Chin do’stlarim sotib ketganda,*

*Suyanguvchi panohim eding.*

*Azoblarda yoqib ketding yor,*

*So’ng o’zgaga boqib ketding yor.*

*Ko’zlarim nam yutib ketganda,*

*Yupatguvchi qabog’im eding.*

*Sevolmading, sevmading meni,*

*Unutmasdan yashayman seni*