***NAVRO’Z KELDI, NAVBAHOR KELDI***

*Novdalarda kurtaklar ochib,*

*Adirlarga lolalar sochib.*

*Ona kabi borliqni quchib,*

*Navro’z keldi, navbahor keldi.*

*Qayg’u emas, quvonchni olib*

*Zulmatdagi oydayin to’lib.*

*Gulbahorga dugona bo’lib,*

*Navro’z keldi, navbahor keldi.*

*Samolarda varraklar uchdi,*

*Bahor tafti dillarga ko’chdi.*

*Qud Baraka eshigin ochdi,*

*Navro’z keldi, navbahor keldi.*

*Ortda qoldi Qahratonli qish,*

*Dala dashda boshlanadi ish.*

*Maysalar ham endi urar nish,*

*Navro’z keldi, navbahor keldi.*

*Qozonlarda qaynar sumalak,*

*Sumalakka ilhaq dil halak.*

*Chiroylidir go’yo kelinchak,*

*Navro’z keldi, navbahor keldi.*

*Ko’z oynatar tog’da lolalar,*

*Lapar aytib kuylar xolalar.*

*Kuylashadi shodon bolalar,*

*Navro’z keldi, navbahor keldi.*