***JUDA SOG’INDIM***

*Sevishimni bilib qo’ygan qiz,*

*Bilib asta kulib qo’ygan qiz.*

*Meni shoir qilib qo’ygan qiz,*

*Nigohingni juda sog’indim.*

*Kokillaring halinchak misol,*

*Jamalakli belanchak misol.*

*Bahordagi kelinchak misol,*

*Yonog’ingni juda sog’indim.*

*Tog’ qo’ynida ochilgan lola,*

*Kulgularing misli shalola.*

*Mehrim senga aylab havola,*

*Qiynog’ingni juda sog’indim.*

*Derazangdan qarab qo’y birzum,*

*Nigohingga o’rab qo’y birzum.*

*Zor qalbimni so’rab qo’y birzum,*

*So’rog’ingni juda sog’indim.*

*Oydan go’zal yuzlaring nafis,*

*Boldek shirin so’zlaring nafis.*

*Porlab turar ko’zlaring nafis,*

*Qarog’ingni juda sog;indim.*

*Sen o’zingsan qalbim bahori,*

*Muhabbat va ishqim tumori.*

*Atirgulning xushbo’y ifori,*

*Quchog’ingni juda sog’indim.*

*Anor kabi yuzing chiroyli,*

*Humor kabi ko’zing chiroyli.*

*Lek ulardan o’zing chiroyli,*

*Dudog’ingni juda sog’indim.*

*Qalbimdagi dardimni o’ldir,*

*Kelib birbor bag’rimni to’ldir.*

*Devonaman vaslingga to’ydir,*

*Qabog’ingni juda sog’indim.*