***MO’TABAR ONAM***

*Ta’riflashga ojizdir qalam,*

*Farzand uchun chekar g’am-alam.*

*O’ksimasin sira deb bolam,*

*Mehir bergan mo’tabar onam.*

*Qayg’usini yashirib dilga,*

*Quvonchini chiqarar dilga.*

*Farzandini suydirib elga,*

*Mehir bergan mo’tabar onam.*

*Birzum ketsam bag’ridan yiroq,*

*Izlar meni ko’nglida firoq.*

*Do’stlarim ko’p, ammo lek biroq,*

*Mehir bergan mo’tabar onam.*

*Yomonimni doim yaxshilab,*

*Tangrim bergan umrimni tilab.*

*Kecha-kunduz boshimni silab,*

*Mehir bergan mo’tabar onam.*

*Ko’zlarimning nuri songanda,*

*Do’stlarimdan ko’nglim singanda.*

*Dushman g’araz otin minganda,*

*Mehir bergan mo’tabar onam.*

*Bolam mendan baxtli bo’lsin der,*

*Kelajagi nurga to’lsin der.*

*Tole unga yorlik qilsin der,*

*Mehir bergan mo’tabar onam.*

*Yuzingizga yarashar kulgu,*

*Kechalari topolmay uyqu.*

*Yuragimga joylagan yog’du,*

*Mehir bergan mo’tabar onam.*

*Misoli oy yuzingizdadir,*

*Qandu asal so’zingizdadir.*

*Jannat sizning izingizdadir,*

*Mehir bergan mo’tabar onam.*

*Sizga bugun tojmahal quray,*

*Omon bo’ling men mag’rur yuray.*

*Izingizni ko’zimga suray,*

*Mehir bergan mo’tabar onam.*

*Menga bergan har bir tuzingiz,*

*Muqaddasdir aytgan so’zingiz.*

*Yorug’ bo’lsin doim yuzingiz,*

*Mehir bergan mo’tabar onam.*

*Siz bilan shod, o’tgan har onim,*

*Siz bo’lsangiz butundir nonim.*

*Fido bo’lsin siz uchun jonim,*

*Mehir bergan mo’tabar onam.*

*Dilni ezsa, ming turfa o’ylar,*

*G;-am-anduhlar ko’rsatsabo’ylar.*

*Duosida qilsin deb to’ylar,*

*Mehir bergan mo’tabar onam.*