***Qo’qonimga olib ketaman***

*Yuragingda qolib ketaman,*

*Qalbinga ishq solib ketaman.*

*Go’zal, seni xudo xohlasa,*

*Qo’qonimga olib ketaman.*

*Osmon go’zal, yulduz-oy bilan,*

*Dilni ezar o’lan kuy bilan.*

*Dabdabali nikoh to’y bilan,*

*Qo’qonimga olib ketaman.*

*Kerak emas menga ziynating,*

*Zarda emas axir qiymatingg.*

*Kerak menga faqat himmating,*

*Qo’qonimga olib ketaman.*

*Qalbing qolsa shubha-gumonda,*

*Dil alamda yonsa yomonda.*

*Istasang gar hozir shu onda,*

*Qo’qonimga olib ketaman.*

*Suygan dilim qolmas g’aflatda,*

*Men-la umring o’tmas zaxmatda.*

*Rozi bo’lsang seni albatta,*

*Qo’qonimga olib ketaman.*