***YANGI YIL***

*Misoli bir oq qush kabi uchib-uchib,*

*Elu halqning yuragiga ziyo sochib.*

*Yangi orzu-umidlarga eshik ochib,,*

*O’lkamizga kirib keldi yangi yil.*

*Derazaga naqsh chizib oppoq qordan,*

*Darak berib ko’klam oyi gul bahordan.*

*Yanvar oyin ilk kunida, tong nahordan,*

*O’lkamizga kirib keldi yangi yil.*

*Uchqur otdek karvonlarga sarbon bo’lib,*

*Bemorlarning yuragidan dardin olib.*

*Dunyodagi bor jahonga dovrug’ solib,*

*O’lkamizga kirib keldi yangi yil.*

*Sado berar yangi yilning taronasi,*

*O’zbeklarning eng yaxshi baxt nishonasi.*

*Bayramlarning ulug’vori ham onasi,*

*O’lkamizga kirib keldi yangi yil.*