***UNUTMOQ UCHUN***

*Armon bo’lgan muhabbatim, yuragimda dog’ bo’ldi,*

*Hasratlarim to’lib-toshib, bog’boni yo’q bog’ bo’ldi.*

*Qalbimdagi sog’inchlarim, osmon o’par tog’ bo’ldi,*

*Ayting jonim, ne qilayin? Sizni unutmoq uchun.*

*Hayolimdan ketmas sira, oydek tiniq yuzingiz,*

*Kechalari yulduz kabi porlab turgan ko’zingiz.*

*Tushimda ham qulog’imda jaranglaydi so’zingiz,*

*Ayting jonim, ne qilayin? Sizni unutmoq uchun.*

*Yomg’ir yoog’sa yer yuziga, bular mening ko’zyoshim,*

*Dardlarimga ular sherik, shular tanho sirdoshim.*

*Xijronlarda kuyib-yonib, tugab borar bardoshim,*

*Ayting jonim, ne qilayin? Sizni unutmoq uchun.*