***ARMONMISAN***

*Hayolimni olgan eding so’zing bilan,*

*Cho’g’dek yonib porlab turgan ko’zing bilan.*

*Ko’zlarimni zor aylabon yo’llaringda,*

*Yuragimni olib ketding o’zing bilan.*

*Tushlarimda qolib ketgan yolg’onmisan?*

*Armonmisan gulim endi armonmisan.*

*Ko’zim yumsam, ko’z oldimda faqat o’zing,*

*Hayolimga tinchlik bermas, oydek yuzing.*

*Visolingni sog’inar bu yurak hamon,*

*Qayda qoldi ko’nglim olgan shirin so’zing.*

*Ko’nglim olgan, sen bevafo ja’nonmisan?*

*Armonmisan gulim endi armonmisan.*

*O’zgalarga dardlarimni yorib bo’lmas,*

*Yonginangga boray desam, borib bo’lmas.*

*Suyukligim, Endi seni qaydan izlay?*

*Nahot endi visolingni ko’rib bo’lmas.*

*Chorasizman, sen ham mendek sarsonmisan?*

*Armonmisan gulim endi armonmisan.*