***QAYDASAN***

*Unutsang ham unutgim kelmas,*

*Dardlarimni ovutgim kelmas.*

*O’zgalarga dil tutgim kelmas,*

*Armon bo’lgan gulim qaydasan.*

*Tun bag’rida to’kdim jolamni,*

*Kuyga soldim ohu nolamni.*

*Izladim keng yorug’ olamni,*

*Armon bo’lgan gulim qaydasan.*

*Hayollarim parishon netay,*

*Tushlarimda yoningga ketay.*

*Sado bergin vaslingga yetay,*

*Armon bo’lgan gulim qaydasan.*

*Yodimdan hech yuzlaring ketmas,*

*Kulib turgan ko’zlaring ketmas.*

*Xush yoquvchi so’zlaring ketmas,*

*Armon bo’lgan gulim qaydasan.*

*Aqlu hushim o’g’irlab ketib,*

*Dilga ismin muhirlab ketib.*

*Yuragimni sehirlab ketib,*

*Armon bo’lgan gulim qaydasan.*

*Qalbimdagi ushalmas tilak,*

*Sen deb bedor urar bu yurak.*

*Topilmadi senday xur malak,*

*Armon bo’lgan gulim qaydasan.*