***ERKINJON DOMLA***

**Dunyo ekan shunday bevafo,**

**Mo’minlarga berarkan jafo.**

**Yara qlbga bormikan davo,**

**Mangu boqiy, Erkinjon domla.**

**Boshingizga tushsa ham toshlar,**

**Bilim olsin deb ojiz yoshlar.**

**Qoldirdingiz qang=cha izdoshlar,**

**Mangu boqiy, Erkinjon domla.**

**Ko’zingizda mehir bor edi,**

**So’zingizda sehir bor edi.**

**Ko’ksingizda g’urur Bor edi,рп**

**Mangu boqiy, Erkinjon domla.**

**Barchamizga siz bosh edingiz,**

**Yo’lchi yulduz,**

**Yo’ldosh edingiz.**

**Nuri so’lmas quyosh edingiz,**

**Mangu boqiy, Erkinjon domla.**

**Nega bizni tashlab ketdingiz,**

**Tashlab foniy yurtga yaetdingiz.**

**Bizni dardga duchor etdingiz,**

**Mangu boqiy, Erkinjon domla.**

**Boshimizda uzoq tursangiz,**

**Keksalikning gashtin sursangiz.**

**Bo’lar edi yashab yursangiz,**

**Mangu boqiy, Erkinjon domla.**

**Bir qizingiz zor-zor yig’laydi,**

**O’z ko’ksini o’yib tig’laydi.**

**Yuragini armon dog’laydi,**

**Mangu boqiy, Erkinjon domla.**

**Ich-ichidan chekib g’am-alam,**

**Yig’lar mushgfiq rafiqangiz ham.**

**Sizni eslab tebratdim qalam,**

**Mangu boqiy, Erkinjon domla.**

**Ko’p narsani bilar edingiz,**

**Bizga oq yo’l tilar edingiz.**

**Boshimizni silar edingiz,**

**Mangu boqiy, Erkinjon domla.**

**Do’zaxlarning otashi so’lsin,**

**Pok qabringiz nurlarga to’lsin.**

**Joylaringiz jannatda bo’lsin,**

**Mangu boqiy, Erkinjon domla.**

**Kaftingizda ko’tarib bizni,**

**O’stirdingiz o’g’il va qizni.**

**Unutmaymiz hech qachon sizni,**

**Mangu boqiy, Erkinjon domla.**