***SINFDOSH DO’STIM***

*Uchrashtirdi bir dargoh bizni,*

*Bizlar kabi o’g’il va qizni.*

*Tark etgim hech kelmaydi sizni,*

*Qadri buyuk sinfdosh do’stim.*

*Bu hayotda suyangan tog’im,*

*Ishonganim, tayanch panohim.*

*Sizsiz nuri so’lmas chirog’im,*

*Qadri buyuk sinfdosh do’stim.*

*Tomirimda oqqan qonimni,*

*Siz uchun men beray nonimni,*

*Non ham mayli oling jonimni,*

*Qadri buyuk sinfdosh do’stim.*

*Hayotning tun-zulmat yo’lida,*

*Jazirama sahro cho’lida.*

*Chiroq tutib turar qo’lida,*

*Qadri buyuk sinfdosh do’stim.*

*To’g’ri so’zi qalbim o’ymagan,*

*Izlanishga zehni to’lmagan.*

*Og’ir kunda tashlab qo’ymagan,*

*Qadri buyuk sinfdosh do’stim.*

*Yomon xulqni yaxshiga burar,*

*Ko’krak kerib mardona yurar.*

*Boshqalardan ajralib turar,*

*Qadri buyuk sinfdosh do’stim.*