***KECHIRIB QO’Y***

*Ne qilsang ham mayli azob ichirib qo'y,*

*Yuragingdan ismingni ham o'chirib qo'y.*

*Faqat sendan bittagina iltimosim,*

*Gunohimdan o'tib meni kechirib qo'y.*

*Hayolimdan ketmas sening oydek yuzing,*

*Qulog'imda hamon o'sha shirin so'zing.*

*Axir mening suyanganim yolg'iz o'zing,*

*Gunohimdan o'tib meni kechirib qo'y.*

*Sog'inganman, sog'inchimni aytolmayman,*

*ko'zlaringdan oqqan yoshni artolmayman.*

*Kechirmasang o'zim bilib qaytolmayman,*

*Gunohimdan o'tib meni kechirib qo'y.*

*Sendan dunyo so'ramayman, kerak emas,*

*Ishq o'tida yonmagan dil yurak emas.*

*Sanamlar ko’p, lek hech biri sendek emas,*

*Gunohimdan o'tib meni kechirib qo'y.*

*Tunlar bedor, seni o'ylab ado o'zim,*

*ishq bog'ida devonayu gado o'zim.*

*Osmonimni yoritguvchi sen yulduzim,*

*Gunohimdan o'tib meni kechirib qo'y.*