***NAVRO’Z KELDI***

*Salom do’stlar, bugun elda katta ba’zi\m,*

*Hamma-hamma bir-biriga qilar ta’zim.*

*Men ham qo’lga qalam olib, yozdim na’zim,*

*Gulbahorga singil bo’lib navro’z keldi.*

*Bobodehqon va fermerlar dala-dashtga,*

*Ketmon, kurak olib Qo’lga shoshar ishga.*

*O’xshab ketar, barchasi bir shirin tushga,*

*Gulbahorga singil bo’lib navro’z keldi.*

*Dov-daraxtlar kurtak yozar, bog’u-rog’da,*

*Qizg’aldoqlar ko’z o’ynatar baland tog’da.*

*Bahor tafti dilga ko’chgan ayni chog’da,*

*Gulbahorga singil bo’lib navro’z keldi.*

*Quyosh asta yer yuziga ochar bag’ir,*

*Yoshu-qari bir-biridan topar faxr.*

*Sumalaklar tayyorlanar bugun axir,*

*Gulbahorga singil bo’lib navro’z keldi.*

*Nishonlanar har yili keng ushbu sana,*

*Bugun yurtda avjidadir to’y-tantana.*

*Bobolardan qolgan boqiy bir an-ana,*

*Gulbahorga singil bo’lib navro’z keldi.*

*Erib bitdi, sovuq qishning oppoq qori,*

*Fasllarning kelinchagi, navbahori.*

*Bayramlarning azizi ham beg’ubori,*

*Gulbahorga singil bo’lib navro’z keldi.*