***OTA-ONAM***

*Hayotimiz misli muallim,*

*Inson undan olarkan ta’lim.*

*Erkalagan debon asalim,*

*Ota-onam, qayda qoldingiz?*

*Goh-gohida o’yga tolaman,*

*Dardlarimni kuyga solaman.*

*Kechalari bo’zlab qolaman,*

*Ota-onam, qayda qoldingiz?*

*Sog’inchlarda o’tar yillarim,*

*Ismingizni kuylar tillarim*

*Sizni izlab, vayron dillarim,*

*Ota-onam, qayda qoldingiz?*

*Nechun sizla davron surmayman,*

*Bag’ringizda o’ynab yurmayman.*

*Qarshingizda birzum turmayman,*

*Ota-onam, qayda qoldingiz?*

*Yurak-bag’rim tilkayu pora,*

*Meni yo’qlab keling birbora.*

*Dard dilimni ezzar tobora,*

*Ota-onam, qayda qoldingiz?*

*Goh hayolda xor bo’lganimda,*

*Yo omadi bor bo’lganimda.*

*Mehringizga zor bo’lganimda,*

*Ota-onam, qayda qoldingiz?*

*Hayot egsa mag’rur boshimni,*

*Ko’zlarimdan to’ksa yoshimni.*

*Sinaganda tog’dek doshimni,*

*Ota-onam, qayda qoldingiz?*

*Yupatguchi yolg’iz quvonchim,*

*Yiqilganda misli tayanchim.*

*Qoqilganda bo’lib suyanchim,*

*Ota-onam, qayda qoldingiz?*

*Chidolmayman, bunday alamga,*

*Dardlarimni oldim qalamga.*

*Ismingizni qo’yay bolamga,*

*Ota-onam, qayda qoldingiz?*

*Biroz nari ketsa tashvishim,*

*Chekinganda ayozi qishim.*

*Yurishganda boshlagan ishim,*

*Ota-onam, qayda qoldingiz?*

*Qoningiz bor, oqar qonimda,*

*Salomatlik tanu jonimda.*

*Lek ne qilay, yo’qsiz yonimda,*

*Ota-onam, qayda qoldingiz?*